ตามหัวข้อเรื่องนะคะ ตอนนี้เป็นสิว หัวดำบนใบหน้า ตรงแก้ม ทั้ง 2 ข้างเลยค่ะ เป็นเเบบนี้มา 3 ปีเเล้วเลยลอง ไปหาข้อมูลใน Google แล้ว และลองทำตามข้อมูล ในนั้น ทำตามเท่าไหร่ๆ ก็ไม่หายสักที ลองทุกวิธี เครียดมาก พยายามรักษาความสะอาดสุดๆแล้ว แต่สิวยังไม่หายเลยค่ะ ตอนนี้สิว เต็มหน้าเลยค่ะ สิวหัวดำ สิวอักเสบ เต็มไปหมด ท้อมากๆ ไม่รู้จะรักษายังไงเเล้ว ครีมไหนที่ว่าดี ลองหมดเเล้วเเต่ไม่ได้ผลเลย ตอนนี้เก็บตัวอยู่ในห้อง ไม่ออกไปนอกบ้านเลย อาย คนอื่นกลัวว่าเขาจะรังเกียจ ปัจจุบันอายุ 14 ค่ะ อยากจะให้ เเนะนำวิธีรักษาค่ะ
สวัสดีค่ะ สิวคือการอักเสบของผิวหนังที่มีการอุดตันของน้ำมันและเซลล์ผิวหนังที่ตายแล้วบริเวณรูขุมขน เกิดเป็นจุดเล็ก ๆ ที่อักเสบ บวมแดง หรือมีหนอง ส่วนมากจะเกิดขึ้นบริเวณใบหน้า ลำคอ หน้าอก ไหล่ หรือหลังคือบริเวณที่มีน้ำมันมาก สิวมีทั้งประเภทสิวหัวเปิด และสิวหัวปิด โดยสิวหัวดำเป็นสิวชนิดหัวเปิดแบบอุดตันจริงๆแล้วสิวหัวดำขนาดเล็กสามารถหายไปได้เองได้ โดยไม่ต้องรับการรักษา เน้นการปฏิบัติตัวและรักษาผิวให้สะอาดไม่ให้เกิดการอุดตันเพิ่มเติมเช่นล้างเครื่องสำอางก่อนนอนทุกวัน ล้างหน้าแค่วันละ 2 ครั้งไม่เกินนั้นด้วยสบู่อ่อนหรือสบู่กลุ่มเวชสำอางค์ที่ไม่มีสารที่ก่อให้เกิดอาการแพ้หรือระคายเคือง หลีกเลี่ยงผลิตภัณฑ์ที่อุดตันรูขุมขนได้เช่นถ้าไม่จำเป็นต้องแต่งหน้าก็ไม่ควรแต่งค่ะ หรือเลือกผลิตภัณฑ์ที่เขียนว่าไม่อุดตันผิวหรือNoncomedogenic ซึ่งเป็นสินค้าที่ไม่มีส่วนผสมที่ก่อให้เกิดการอุดตันอันเป็นสาเหตุของสิวหัวดำแต่หากเป็นสิวหัวดำขนาดใหญ่ หรือมีการอักเสบติดเชื้อร่วมด้วย ลักษณะอาจบวม แดง มีฝีหนองให้เห็น อาจจะต้องพบแพทย์เพื่อรักษาด้วยยาทาเฉพาะที่เช่นยาทาสิวเบนโซอิลเพอร์ออกไซด์ ยาทาสิวกรดวิตามินเอ หรือกรณีมีการติดเชื้อ ควรได้ยาฆ่าเชื้อไม่ว่าจะเป็นแบบทาเฉพาะที่หรือแบบรับประทานร่วมไปด้วย เป็นต้นดังนั้นหากเป็นบริเวณกว้าง มีลักษณะสิวอักเสบร่วมด้วยดังกล่าวมา แนะนำพบแพทย์เฉพาะทางด้านโรคผิวหนังเพื่อตรวจเพิ่มเติม และเข้ารับการรักษาอย่างเหมาะสมต่อไป ไม่จำเป็นต้องกลัวหรืออายค่ะ ภาวะสิวเป็นภาวะที่พบได้บ่อยโดยเฉพาะอย่างยิ่งในวัยรุ่น ซึ่งส่วนใหญ๋เมื่อเลยวัยรุ่นไปแล้ว อาการก็มักจะดีขึ้นได้เองเป็นส่วนใหญ่ค่ะ